Εκπαιδευτικό Εργαστήριο «Ορίζοντας Ευρώπη - Ευκαιρίες για Επιχειρήσεις», ΟΕΒ, Λευκωσία (κλειστή εκπαίδευση)
2023-04-06 10:00 - 13:00 (Europe/Athens)

Εκπαιδευτικό Εγαστήριο «Πώς μπορώ να συμμετέχω στο Πρόγραμμα Ορίζοντας Ευρώπη», Λευκωσία
2023-04-07

EIC Accelerator Proposal Writing Workshop, Nicosia
2023-04-11

ΔΙΟΡΓΑΝΩΣΗ ΔΙΑΔΥΚΤΙΑΚΗΣ ΕΝΗΜΕΡΩΤΙΚΗΣ ΕΚΔΗΛΩΣΗΣ ΜΕ ΤΙΤΛΟ «Tips, Techniques and Good Practices for Winning EIC Accelerator Applications»
2023-04-11 10:00 - 13:00
Το Ίδρυμα Έρευνας και Καινοτομίας διοργανώνει στις 11 Απριλίου 2023, μεταξύ των ωρών 10.00 π.μ. με 13.00 μ.μ., διαδικτυακή ενημερωτική εκδήλωση με τίτλο: «Tips, Techniques and Good Practices for Winning EIC Accelerator Applications».
Η εκδήλωση θα παρέχει πληροφόρηση για το επί μέρους πρόγραμμα EIC Accelerator που εντάσσεται στο Πρόγραμμα Εργασίας «European Innovation Council» του Πυλώνα 3 του Προγράμματος «Ορίζοντας Ευρώπη».
Η εκδήλωση έχει ως στόχο να ενημερώσει στελέχη εταιρειών που επιθυμούν να συμμετέχουν στο εν λόγω πρόγραμμα για τις απαιτήσεις του προγράμματος στο κάθε στάδιο της διαδικασίας και να τους δώσει εργαλεία και τεχνικές για να αναπτύξουν ανταγωνιστικές προτάσεις.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων μέσω του συνδέσμου εδώ, έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους.
Σημειώνεται ότι η εκδήλωση θα διεξαχθεί στα αγγλικά και η συμμετοχή είναι χωρίς χρέωση.
Για περισσότερες πληροφορίες καθώς και την ατζέντα της εκδήλωσης πατήστε εδώ.
Συναφώς αναφέρεται ότι, το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα Πλαίσιο της Ευρωπαϊκής Επιτροπής (ΕΕ) για δραστηριότητες Έρευνας και Καινοτομίας (Ε&Κ). Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Το Ευρωπαϊκό Συμβούλιο Καινοτομίας που εντάσσεται στον Πυλώνα 3 – Καινοτόμος Ευρώπη (Innovative Europe) στοχεύει στον εντοπισμό και την υποστήριξη προηγμένων τεχνολογιών και ρηξικέλευθων καινοτομιών που έχουν προοπτική να επεκταθούν διεθνώς. Υποστηρίζει όλα τα στάδια της καινοτομίας, από την αρχική έρευνα και την ανάπτυξη προηγμένων τεχνολογιών, την επικύρωση και επίδειξη προηγμένων τεχνολογιών και καινοτομιών, μέχρι την ανάπτυξη και επέκταση μικρομεσαίων επιχειρήσεων, νεοφυών επιχειρήσεων (start-ups) και τεχνοβλαστών (spin-offs).
Για να λαμβάνετε αντίστοιχη ενημέρωση αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τους αρμόδιους λειτουργούς του ΙδΕΚ και Εθνικά Σημεία Επαφής για το Πρόγραμμα Εργασίας «European Innovation Council», κα Νέδη Καφφά στο τηλέφωνο: 22205039 και το ηλεκτρονικό ταχυδρομείο: nkaffa@research.org.cy καθώς και κ. Γιώργο Χρίστου στο τηλέφωνο: 220205030 και το ηλεκτρονικό ταχυδρομείο: gchristou@research.org.cy.

Εκπαιδευτικό Εργαστήριο Συγγραφή Πρότασης - Αρχικό Επίπεδο, UCLAN, Λάρνακα (κλειστή εκπαίδευση)
2023-04-12

HORIZON EUROPE «EIC ACCELERATOR PROPOSAL WRITING WORKSHOP»
2023-04-26 08:00 - 17:00
Το Ίδρυμα Έρευνας και Καινοτομίας διοργανώνει στις 26 Απριλίου 2023, μεταξύ των ωρών 09.00 π.μ. με 17.00 μ.μ., εργαστήρι συγγραφής προτάσεων για το EIC Accelerator που εντάσσεται στο Πρόγραμμα Εργασίας «European Innovation Council» του Πυλώνα 3 του Προγράμματος «Ορίζοντας Ευρώπη».
To εργαστήρι έχει ως στόχο να εκπαιδεύσει τους συμμετέχοντες σε τεχνικές συγγραφής προτάσεων για το πρόγραμμα EIC Accelerator, με παρουσιάσεις καθώς και με την ενσωμάτωση διαδραστικών πρακτικών συνεδριών.
Το εργαστήρι απευθύνεται σε εκπροσώπους εταιρειών που ενδιαφέρονται να υποβάλουν προτάσεις στις προσκλήσεις του EIC Accelerator, αναζητώντας χρηματοδότηση για την κλιμάκωση καινοτομιών υψηλού αντίκτυπου που έχουν την δυνατότητα δημιουργίας νέων ή διατάραξη υφιστάμενων αγορών. Η εκπαίδευση αφορά κυρίως όσους έχουν ήδη βασικές γνώσεις του προγράμματος, έχουν συμμετάσχει στις EIC Info days, έχουν ήδη υποβάλει μια σύντομη πρόταση στο EIC Accelerator και ετοιμάζουν τις πλήρεις προτάσεις τους ή έχουν συμμετάσχει σε εθνικά προγράμματα καινοτομίας και προετοιμάζουν προτάσεις για το EIC Accelerator.
Εκπαιδευτής θα είναι ο Dr Benjamin Hötzer από την εταιρεία DORUCON. Ο Dr Hötzer διαθέτει πέραν των 10 ετών εμπειρίας σε εθνικά και ευρωπαϊκά προγράμματα χρηματοδότησης και ειδικά στο EIC Accelerator και το πρόγραμμα που προηγήθηκε SME Instrument. Στα ιδιαίτερα ενδιαφέροντα του περιλαμβάνεται η υποστήριξη επιχειρήσεων στην διαδικασία εισαγωγής ριζοσπαστικών καινοτομιών στην αγορά.
Η εταιρεία DORUCON εργοδοτεί 40 άτομα και εξυπηρετεί start-ups και εταιρείες σε θέματα καινοτομίας, επενδύσεων και χρηματοδοτήσεων. Διαθέτει εμπειρία στο EIC Accelerator και το πρόγραμμα που προηγήθηκε SME Instrument, με αριθμό επιτυχημένων προτάσεων από εταιρείες.
Η εκδήλωση θα πραγματοποιηθεί με φυσική παρουσία και για την συμμετοχή απαιτείται εγγραφή στον σύνδεσμο εδώ, καθώς υπάρχει περιορισμένος αριθμός θέσεων συμμετοχής λόγω της φύσης του εργαστηρίου.
Σημειώνεται ότι η εκδήλωση θα διεξαχθεί στα αγγλικά και η συμμετοχή είναι χωρίς χρέωση.
Για περισσότερες πληροφορίες καθώς και την ατζέντα της εκδήλωσης πατήστε εδώ.
Συναφώς αναφέρεται ότι, το Πρόγραμμα «Ορίζοντας Ευρώπη», είναι το 9ο κατά σειρά χρηματοδοτικό Πρόγραμμα Πλαίσιο της Ευρωπαϊκής Επιτροπής (ΕΕ) για δραστηριότητες Έρευνας και Καινοτομίας (Ε&Κ). Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα με διάρκεια από το 2021 έως το 2027 έχει συνολικό προϋπολογισμό 95,5 δις. Ευρώ.
Τα Προγράμματα του Ευρωπαϊκού Συμβουλίου Καινοτομίας που εντάσσονται στον Πυλώνα 3 – Καινοτόμος Ευρώπη (Innovative Europe) του Προγράμματος «Ορίζοντας Ευρώπη» και στοχεύουν στον εντοπισμό και την υποστήριξη προηγμένων τεχνολογιών και ρηξικέλευθων καινοτομιών που έχουν προοπτική να επεκταθούν διεθνώς. Υποστηρίζει όλα τα στάδια της καινοτομίας, από την αρχική έρευνα και την ανάπτυξη προηγμένων τεχνολογιών, την επικύρωση και επίδειξη προηγμένων τεχνολογιών και καινοτομιών, μέχρι την ανάπτυξη και επέκταση μικρομεσαίων επιχειρήσεων, νεοφυών επιχειρήσεων (start-ups) και τεχνοβλαστών (spin-offs).
Για να λαμβάνετε αντίστοιχη ενημέρωση αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Οι ενδιαφερόμενοι μπορούν να επικοινωνούν με τους αρμόδιους λειτουργούς του ΙδΕΚ και Εθνικά Σημεία Επαφής για το Πρόγραμμα Εργασίας «European Innovation Council», κα Νέδη Καφφά στο τηλέφωνο: 22205039 και το ηλεκτρονικό ταχυδρομείο: nkaffa@research.org.cy καθώς και κ. Γιώργο Χρίστου στο τηλέφωνο: 220205030 και το ηλεκτρονικό ταχυδρομείο: gchristou@research.org.cy.

Εκπαιδευτικό Εργαστήριο «Ορίζοντας Ευρώπη - Ευκαιρίες για Επιχειρήσεις», ΕΒΕΛ, Λευκωσία
2023-05-04 10:00 - 13:00

Εκπαιδευτικό Εργαστήριο «Ορίζοντας Ευρώπη - Ευκαιρίες για Νέο Ερευνητικό Δυναμικό», Λευκωσία
2023-05-05 10:00 - 13:00

MODULE 1.2 ΟΡΙΖΟΝΤΑΣ ΕΥΡΩΠΗ – ΕΥΚΑΙΡΙΕΣ ΓΙΑ ΝΕΟ ΕΡΕΥΝΗΤΙΚΟ ΔΥΝΑΜΙΚΟ
2023-05-12 09:30 - 13:00
Το Ίδρυμα Έρευνας και Καινοτομίας (ΙδΕΚ) σας προσκαλεί στο εργαστήριο που διοργανώνει με θέμα: «Ορίζοντας Ευρώπη Ευκαιρίες για Νέο Ερευνητικό Δυναμικό», την Παρασκευή 12 Μαΐου 2023, μεταξύ των ωρών 09:30-13:00.

ΣΤΟΧΟΣ εκδηλωσης:
Σκοπός του εργαστηρίου – Module 1.2. είναι ο εμπλουτισμός των γνώσεων και η αναβάθμιση των απαραίτητων δεξιοτήτων των συμμετεχόντων/ουσών σε σχέση με το περιεχόμενο, τη δομή, τους κανόνες συμμετοχής και τις διαδικασίες του Προγράμματος «Ορίζοντας Ευρώπη», με ιδιαίτερη έμφαση στις Δράσεις Marie Skłodowska-Curie, το Ευρωπαϊκό Συμβούλιο Έρευνας (ERC), τη συμμετοχή στο Πρόγραμμα COST, τις ευκαιρίες για εργοδότηση στο Joint Research Centre της Ε.Ε. και τις υπηρεσίες του Πανευρωπαϊκού Δικτύου EURAXESS.
Η ανάπτυξη δεξιοτήτων συγγραφής πρότασης και διαχείρισης έργου δεν αποτελούν στόχους του Module 1.2.
ΣΕ ΠΟΙΟΥΣ/ΕΣ ΑΠΕΥΘΥΝΕΤΑΙ:
Το εργαστήριο απευθύνεται σε νέους ερευνητές και νέες ερευνήτριες που βρίσκονται στα πρώτα στάδια της ερευνητικής τους καριέρας όπως Μεταπτυχιακοί και Διδακτορικοί Φοιτητές ή Μεταδιδακτορικοί Ερευνητές (μέχρι 2-3 χρόνια από την απόκτηση Διδακτορικού) οι οποίοι/ες έχουν περιορισμένες ή καθόλου γνώσεις σχετικά με το Πρόγραμμα «Ορίζοντα Ευρώπη».
ΓΛΩΣΣΑ ΕΡΓΑΣΙΑΣ:
Ελληνική
χωρος διεξαγωγης:
Ίδρυμα Έρευνας και Καινοτομίας (ΙδΕΚ) – Ανδρέα Μιχαλακόπουλου 1075-29α, Λευκωσία 1075
ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για περισσότερες πληροφορίες, οι ενδιαφερόμενοι/ες μπορούν να επικοινωνήσουν με την Επιστημονική Λειτουργό του ΙδΕΚ, κα Μυρτώ Αναστασιάδου (e-mail: manastassiadou@research.org.cy, τηλ: 22 205069).
ΕΓΓΡΑΦΕΣ:
Εγγραφές μπορούν να γίνουν εδώ μέχρι τις 08/05/2023.
ΠΡΟΓΡΑΜΜΑ:

09:30 – 09:35
Καλωσόρισμα

09:35 – 10:05
Συμβουλές και καλές πρακτικές από νέες ερευνήτριεςΔρ Εβελίνα Χαριδήμου
Πρώην MSCA Individual Fellow (MetabolACE)
Μέλος Διαχειριστικής Επιτροπής της Δράσης COST CA19105 – (EpiLipidNET)
κα Γεωργία Σούρσου
Early Stage Researcher σε MSCA Innovative Training Network (Neo-PRISM-C)
Πρόεδρος του Marie Curie Alumni Association – Cyprus Chapter

10:05 – 10:35
Το Πρόγραμμα ‘Ορίζοντας Ευρώπη’· Δομή
· Μηχανισμοί Χρηματοδότησης
· Γενικοί Κανόνες Συμμετοχής
Δρ. Άγγελος Ντάντος
Εθνικό Σημείο Επαφής για τις Δράσεις MSCA στον Ορίζοντα Ευρώπη
Ίδρυμα Έρευνας και Καινοτομίας

10:35 – 11:10
Δράσεις Marie Skłodowska–Curie· Post-doctoral Fellowships
· ERA Fellowships
· Doctoral Networks
Δρ. Άγγελος Ντάντος
Εθνικό Σημείο Επαφής για τις Δράσεις MSCA στον Ορίζοντα Ευρώπη
Ίδρυμα Έρευνας και Καινοτομίας

11:10 – 11:25
Διάλειμμα

11:25 – 11:45
Ευρωπαϊκό Συμβούλιο Έρευνας (ERC)· ERC Starting Grant
κα Κατερίνα Καρακασίδου
Εθνικό Σημείο Επαφής για το Ευρωπαϊκό Συμβούλιο Έρευνας στον Ορίζοντα Ευρώπη
Ίδρυμα Έρευνας και Καινοτομίας

11:45 – 12:05
Δράσεις COST· Δράσεις για Early-Stage Researchers (Training Schools, Short-Term Scientific Missions)
Δρ. Μαίρη Οικονόμου
Αρμόδια Λειτουργός για Δράσεις COST
Ίδρυμα Έρευνας και Καινοτομίας

12:05 – 12:25
Ευκαιρίες Ερευνητικής Εργοδότησης· Joint Research Centre: Κενές Θέσεις Εργασίας
· Δίκτυο Υπηρεσιών EURAXESS: Κενές Θέσεις Εργασίας/Χορηγίες/Υποτροφίες
Δρ Ιωάννης Θεοδώρου
Υπεύθυνος Εθνικού Δικτύου EURAXESS
Ίδρυμα Έρευνας και Καινοτομίας

12:25 – 12:30
Ο ρόλος του Ιδρύματος Έρευνας και Καινοτομίας (ΙδΕΚ) – Υπηρεσίες υποστήριξης της ερευνητικής κοινότηταςκα Μυρτώ Αναστασιάδου
κα Κατερίνα Καρακασίδου
Εθνικό Σημείο Επαφής για το Ευρωπαϊκό Συμβούλιο Έρευνας στον Ορίζοντα Ευρώπη
Ίδρυμα Έρευνας και Καινοτομίας

12:30 – 13:00
Ερωτήσεις και Συζήτηση

Διαδικτυακή Ενημερωτική Εκδήλωση Ευρωπαϊκή Αποστολή για τα Εδάφη – Living Labs and Lighthouses Hints & Tips Παρασκευή
2023-06-02 10:00 - 11:00
Το Ίδρυμα Έρευνας και Καινοτομίας (ΙδΕΚ) σας προσκαλεί στην διαδικτυακή ενημερωτική εκδήλωση που διοργανώνει με θέμα: «Ευρωπαϊκή Αποστολή για τα Εδάφη – Living Labs and Lighthouses Hints & Tips», την Παρασκευή 2 Ιουνίου, 10:00-11:00.
ΣΤΟΧΟΣ εκδήλωσης:
Η εκδήλωση θα παρέχει πληροφόρηση για την Ευρωπαϊκή Αποστολή για τα Εδάφη και συγκεκριμένα για την δημιουργία Living Labs και Lighthouses. Οι συμμετέχοντες/ουσες θα έχουν την ευκαιρία να ενημερωθούν σχετικά με την επικείμενη πρόσκληση της Αποστολής στον Ορίζοντα Ευρώπη για την δημιουργία Living Labs, να ενημερωθούν για τις υπηρεσίες που μπορεί να τους προσφέρει το ΙδΕΚ και να λάβουν κάποιες σημαντικές υποδείξεις (hints & tips) για την πιθανή συμμετοχή τους στην Αποστολή (HORIZON-MISS-2023-SOIL-01-08 και HORIZON-MISS-2023-SOIL-01-09).
ΣΕ ΠΟΙΟΥΣ/ΕΣ ΑΠΕΥΘΥΝΕΤΑΙ:
H εκδήλωση απευθύνεται σε ερευνητές/ερευνήτριες, αγρότες/αγρότισσες, δασολόγους και εκπροσώπους των επαγγελματικών τους ενώσεων, παραγωγούς, εταιρείες τροφίμων και βιοοικονομίας, καταναλωτές/καταναλώτριες, πολίτες, οργανώσεις της κοινωνίας των πολιτών, συμπεριλαμβανομένων ΜΚΟ και κυβερνητικών εκπροσώπων.
ΓΛΩΣΣΑ ΕΡΓΑΣΙΑΣ: Ελληνική

ΔΙΑΔΙΚΤΥΑΚΗ ΠΛΑΤΦΟΡΜΑ ΔΙΕΞΑΓΩΓΗΣ & ΕΓΓΡΑΦΗ:
Η ενημερωτική εκδήλωση θα διεξαχθεί μέσω της πλατφόρμας ZOOM. Η συμμετοχή είναι δωρεάν, αλλά απαιτείται προεγγραφή μέσω του ακόλουθου συνδέσμου.

Η ΕΥΡΩΠΑΪΚΗ αποστολη για τα εδαφη στον οριζοντα ευρωπη:
Η Αποστολή “A Soil Deal for Europe” έχει ως στόχο την εξυγίανση των αγροτικών και αστικών εδαφών της Ευρώπης μέχρι το 2030 μέσω της δημιουργίας 100 ζωντανών εργαστηρίων (living labs / πειράματα σε εδάφη), καθώς και “έργων – φάρων” (lighthouse projects / ανάδειξη καλών πρακτικών). Υλοποιείται στο πλαίσιο του προγράμματος – πλαισίου Ορίζοντας Ευρώπη και οι αντίστοιχες προκηρύξεις για το 2023 έχουν προθεσμία υποβολής στις 20 Σεπτεμβρίου.
Οι στόχοι της Αποστολής είναι οι ακόλουθοι:

Μείωση της ερημοποίησης
Διατήρηση των αποθεμάτων οργανικού άνθρακα του εδάφους
Να σταματήσει η «σφράγιση» του εδάφους και να αυξηθεί η επαναχρησιμοποίηση των αστικών εδαφών
Μείωση της ρύπανσης του εδάφους και ενίσχυση της αποκατάστασης
Να αποτρέψει τη διάβρωση
Βελτίωση της δομής του εδάφους για την ενίσχυση της βιοποικιλότητας του εδάφους
Μείωση του παγκόσμιου αποτυπώματος της ΕΕ στο έδαφος
Βελτίωση του γραμματισμού του εδάφους στην κοινωνία

ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για περισσότερες πληροφορίες, οι ενδιαφερόμενοι/ες μπορούν να επικοινωνούν με τα Εθνικά Σημεία Επαφής για τις Ευρωπαϊκές Αποστολές για το Πρόγραμμα «Ορίζοντας Ευρώπη»:
Μυρτώ Αναστασιάδου (e-mail: manastassiadou@research.org.cy, τηλ: 22 205069)
Μάρσια Τριλλίδου (e-mail: trillidou@research.org.cy, τηλ. 22205071)
Γιώργος Χρίστου (e-mail: gchristou@research.org.cy, τηλ: 22205030)

European Institute of Innovation and Technology (EIT) Info day
2023-06-14 09:00 - 14:00
Το Ίδρυμα Έρευνας και Καινοτομίας σε συνεργασία με το European Institute of Innovation and Technology (EIT), διοργανώνουν στις 14 Ιουνίου 2023, μεταξύ 9πμ και 2μμ, στην Λεβέντειο Πινακοθήκη, ενημερωτική ημερίδα για παρουσίαση των δραστηριοτήτων του ΕΙΤ.
Μέσα από την ημερίδα δίνεται η ευκαιρία σε εκπροσώπους ερευνητικών και ακαδημαϊκών ιδρυμάτων καθώς και επιχειρήσεων, να πληροφορηθούν για τις ευκαιρίες χρηματοδότησης και άλλων εργαλείων υποστήριξης, που προσφέρουν τα θεματικά Knowledge and Innovation Communities (KICs) του ΕΙΤ.
Κατά την διάρκεια της ημερίδας θα ανακοινωθεί και η ειδική πρόσκληση του EIT για την πρόσληψη National Secretaries στην Κύπρο και άλλες χώρες, οι οποίοι θα στελεχώσουν τα τοπικά γραφεία παροχής πληροφόρησης του EIT.
Για περισσότερες πληροφορίες παρακαλούμε όπως δείτε την ημερήσια διάταξη εδώ.
Συναφώς αναφέρεται ότι το Ευρωπαϊκό Ινστιτούτο Καινοτομίας & Τεχνολογίας (EIT) εντάσσεται στον 3ο Πυλώνα του Προγράμματος Πλαισίου της Ευρωπαϊκής Ένωσης (ΕΕ) για την Έρευνα και την Καινοτομία, «Ορίζοντας Ευρώπη». Στοχεύει στην ενίσχυση των δεσμών μεταξύ των φορέων του οικοσυστήματος καινοτομίας (τρίγωνο της γνώσης) και την ανάπτυξη δεξιοτήτων επιχειρηματικότητας και καινοτομίας στους τομείς προτεραιότητας των αντίστοιχων κοινοτήτων γνώσης και καινοτομίας (Knowledge and Innovation Communities -KICs).
Tο ΙδΕΚ μπορεί να υποστηρίξει τους ενδιαφερόμενους και ενδιαφερόμενες στη διαδικασία ετοιμασίας πρότασης, μέσω της παροχής εξατομικευμένης συμβουλευτικής στήριξης. Για τη διευθέτηση σχετικής προσωπικής ενημέρωσης επικοινωνήστε άμεσα με τα Εθνικά Σημεία Επαφής της Κύπρου για τo EΙT, κα Νέδη Καφφά στο τηλέφωνο: 22205039 και το ηλεκτρονικό ταχυδρομείο: nkaffa@research.org.cy και κ. Γιώργο Χρίστου στο τηλέφωνο: 22205030 και το ηλεκτρονικό ταχυδρομείο: gchristou@research.org.cy.

ΕΚΠΑΙΔΕΥΤΙΚΟ ΕΡΓΑΣΤΗΡΙΟ: MSCA POSTDOCTORAL FELLOWSHIPS
2023-06-15 08:30 - 16:30
ΣΤΟΧΟΣ εκδήλωσης:
Το Ίδρυμα Έρευνας και Καινοτομίας (ΙδΕΚ) της Κύπρου, Εθνικό Σημείο Επαφής για το Πρόγραμμα “Ορίζοντας Ευρώπη” της Ευρωπαϊκής Ένωσης, διοργανώνει εκπαιδευτικό εργαστήριο συγγραφής προτάσεων με φυσική παρουσία, με θέμα τη συγγραφή προτάσεων στο πλαίσιο της Δράσης των Marie Skłodowska-Curie Actions (MSCA) Postdoctoral Fellowships.
Η Δράση MSCA Postdoctoral Fellowships είναι ένα πρόγραμμα χρηματοδότησης της μεταδιδακτορικής εκπαίδευσης ανοιχτό σε όλα τα ερευνητικά πεδία. Στο πλαίσιο της συγκεκριμένης Δράσης οι μεταδιδακτορικοί ερευνητές/τριες μετακινούνται σε ένα νέο οργανισμό σε μια διαφορετική χώρα, αποκτώντας πρόσθετες δεξιότητες και ικανότητες εργαζόμενοι/ες σε ένα συγκεκριμένο ερευνητικό έργο, και μεταφέροντας ταυτόχρονα τις γνώσεις και εμπειρίες τους στον νέο οργανισμό.
Σκοπός του Εργαστηρίου είναι ο εμπλουτισμός των γνώσεων και η αναβάθμιση των απαραίτητων δεξιοτήτων των συμμετεχόντων σε ότι αφορά στην συγγραφή επιτυχημένης πρότασης για τη Δράση “Postdoctoral Fellowships”. Το Εργαστήριο θα έχει διαδραστικό χαρακτήρα και οι συμμετέχοντες θα κληθούν να λάβουν μέρος σε πρακτικές ασκήσεις και συζητήσεις.

ΣΕ ΠΟΙΟΥΣ ΑΠΕΥΘΥΝΕΤΑΙ:
Το Εργαστήριο απευθύνεται σε ερευνητές/ριες οι οποίοι/ες προτίθενται να υποβάλουν πρόταση για τη συγκεκριμένη Δράση τον Σεπτέμβριο του 2023 και βρίσκονται σε ώριμο στάδιο συγγραφής της πρότασης τους. Το Εργαστήριο δεν αφορά σε γενική ενημέρωση για τις πρόνοιες της Δράσης.

εκπαιδευτες/τρια:
Τα Εθνικά Σημεία Επαφής (ΕΣΕ) για τις Δράσεις Marie Skłodowska-Curie.

Δρ. Άγγελος Ντάντος, ΙδΕΚ (antantos@research.org.cy)
Δρ. Ιωάννης Θεοδώρου, ΙδΕΚ (itheodorou@research.org.cy)
Μυρτώ Αναστασιάδου, ΙδΕΚ (manastassiadou@research.org.cy )

ΓΛΩΣΣΑ ΕΡΓΑΣΙΑΣ: Ελληνική

χωρος: Κέντρο Ενημέρωσης και Επιμόρφωσης για την Απασχόληση και την Επιχειρηματική Δράση– ΚΕΕΑΕΔ, Τρικούπη 131 – 1016 Λευκωσία

ΠΡΟΓΡΑΜΜΑ ΕΚΔΗΛΩΣΗΣ:

8.30-9.00
Εγγραφές

ΜΕΡΟΣ Α

09.00- 09.15
Εισαγωγή στη Δράση “Postdoctoral Fellowship”

09.15 – 10.15
Πως ξεκινώ τη συγγραφή της πρότασης : Υποδείξεις και Συμβουλές

10.15 – 11.00
Υποβολή της πρότασης

11.00 – 11.15
Διάλειμμα

ΜΕΡΟΣ Β

11.15 – 12.45
Αριστεία

12.45 -13.30
Light Lunch

13.30 -15.00
Αντίκτυπος

15.00 – 15 .15
Διάλειμμα

15.15 – 16.15
Υλοποίηση

16.15 – 16.30
Ερωτήσεις – Συζήτηση

Δηλώσεις συμμετοχής:
Οι ενδιαφερόμενοι/ες μπορούν να δηλώσουν συμμετοχή, μέχρι τις 5 Ιουνίου 2023, συμπληρώνοντας την ηλεκτρονική φόρμα, εδώ.
Σημειώνεται ότι ο αριθμός των διαθέσιμων θέσεων είναι περιορισμένος. Σε περίπτωση που το ενδιαφέρον για συμμετοχή στο εργαστήριο είναι μεγαλύτερο από τον αριθμό των διαθέσιμων θέσεων θα δοθεί προτεραιότητα συμμετοχής σε ενδιαφερόμενους που πρόκειται να καταθέσουν πρόταση στη συγκεκριμένη πρόσκληση, έχουν ήδη ξεκινήσει τη συγγραφή της και η πρόταση τους αφορά σε μετακίνηση στην Κύπρο.
ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για πληροφορίες, οι ενδιαφερόμενοι μπορούν να επικοινωνούν με τους προαναφερόμενους Λειτουργούς του Ιδρύματος με ηλεκτρονικό ταχυδρομείο ή τηλεφωνικά στον αριθμό 22205000.

Διαδικτυακή Ενημερωτική Εκδήλωση How to grow your network via COST – European Cooperation in Science & Technology
2023-06-16 11:00 - 13:00
Το Ίδρυμα Έρευνας και Καινοτομίας διοργανώνει στις 16 Ιουνίου 2023, στις 11:00 π.μ. με 13:00 μ.μ., διαδικτυακή ενημερωτική εκδήλωση με τίτλο: “How to grow your network via COST – European Cooperation in Science & Technology”.
Στην εκδήλωση θα παρουσιασθούν από την Policy Officer του COST Association, κα Judith Litjens, οι ευκαιρίες δικτύωσης που παρέχει το COST (European Cooperation in Science & Technology) και πως οι ενδιαφερόμενοι μπορούν να συμμετέχουν σε Δράσεις COST ή/και να υποβάλλουν προτάσεις για τη δημιουργία νέων Δράσεων COST. Παράλληλα, θα παρουσιασθεί η εμπειρία δύο (2) εκπροσώπων της Κύπρου σε Δράσεις COST, της Δρος Παρασκευής Μανωλάκη (Ανοικτό Πανεπιστήμιο Κύπρου) και του Δρος Πέτρου Κουντούρη (Ινστιτούτο Νευρολογίας και Γενετικής), σχετικά με τη συμμετοχή, την ωφέλεια και τον αντίκτυπό της, ενώ θα δοθούν συμβουλές για την ετοιμασία πρότασης για δημιουργία νέας Δράσης COST. Επιπρόσθετα, θα παρουσιασθεί η σχετική υποστήριξη που μπορεί να παρέχει το ΙδΕΚ σε ενδιαφερόμενους/ες και η εθνική διαδικασία συμμετοχής.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι/ες θα πρέπει να εγγραφούν εκ των προτέρων μέσω του συνδέσμου (ΕΓΓΡΑΦΗ), έτσι ώστε να τους δοθεί πρόσβαση να παρακολουθήσουν την εκδήλωση και να υποβάλουν τα ερωτήματά τους. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι χωρίς χρέωση.
Για περισσότερες πληροφορίες, καθώς και την προκαταρκτική ατζέντα της εκδήλωσης πατήστε εδώ.
Το COST χρηματοδοτεί τη δημιουργία δικτύων σε όλους τους τομείς της επιστήμης και της τεχνολογίας, των λεγόμενων Δράσεων COST. Οι Δράσεις COST προσφέρουν έναν ανοιχτό χώρο συνεργασίας μεταξύ ερευνητών/επιστημόνων σε ολόκληρη την Ευρώπη και πέραν αυτής, έναν χώρο όπου μπορούν να ανταλλάξουν ιδέες, να δικτυωθούν και να συντονίσουν την έρευνα που υλοποιούν σε εθνικό επίπεδο, οδηγώντας σε περαιτέρω πρόοδο και ευκαιρίες. Η χρηματοδότηση του COST προέρχεται από το Πρόγραμμα Πλαίσιο της Ε.Ε. για Έρευνα & Καινοτομία, Ορίζοντας Ευρώπη, 2021-2027.
Για περισσότερες πληροφορίες επικοινωνήστε με τα αρμόδια στελέχη του ΙδΕΚ, κα Κατερίνα Καρακασίδου, Εθνική Συντονίστρια COST (ηλ. ταχυδρομείο: kkarakasidou@research.org.cy, τηλ. 22205036), καθώς και με τη Δρα Μαίρη Οικονόμου (ηλ. ταχυδρομείο: meconomou@research.org.cy, τηλ. 22205051).

Ενημερωτική Εκδήλωση Horizon Europe ‘Widening Participation & Strengthening the ERA’ Διαθέσιμες Χρηματοδοτικές Ευκαιρίες στο Πρόγραμμα Εργασίας 2023-24
2023-06-21 10:00 - 13:30
Το Ίδρυμα Έρευνας και Καινοτομίας (ΙδΕΚ) διοργανώνει στις 21 Ιουνίου 2023, στις 10:00 π.μ. με 13:30 μ.μ., ενημερωτική εκδήλωση με τίτλο: Horizon Europe ‘Widening Participation & Strengthening the ERA – Work Programme 2023-24 Available Funding Opportunities’.
Η εκδήλωση θα παρέχει πληροφόρηση για το περιεχόμενο της Οριζόντιας Προτεραιότητας ‘Widening Participation & Strengthening the ERA’, του Προγράμματος Πλαίσιο της Ευρωπαϊκής Επιτροπής (ΕΕ) για Έρευνα και Καινοτομία (Ε&Κ) «Ορίζοντας Ευρώπη» 2021-2027. Ειδικότερα, κατά την εκδήλωση θα παρουσιαστούν οι ανοικτές Προσκλήσεις Υποβολής Προτάσεων της Ενότητας Widening Participation καθώς και οι υφιστάμενες ευκαιρίες χρηματοδότησης που αφορούν στην Ενότητα «Ενδυνάμωση του Ευρωπαϊκού Χώρου Έρευνας» (‘Strengthening the ERA’) στο Πρόγραμμα Εργασίας 2023-24. Επιπρόσθετα, θα παρουσιαστούν οι εμπειρίες δικαιούχων που εξασφάλισαν χρηματοδότηση στο πλαίσιο της συγκεκριμένης Προτεραιότητας Horizon Europe, οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Κύπρου και το Έργο NCP_WIDERA.NET.
Για περισσότερες πληροφορίες καθώς και την ημερήσια διάταξη της εκδήλωσης πατήστε εδώ (Ελληνικά/Αγγλικά).
Η εκδήλωση θα πραγματοποιηθεί με φυσική παρουσία στην αίθουσα εκδηλώσεων του Ιδρύματος Έρευνας και Καινοτομίας (Οδός Ανδρέα Μιχαλακοπούλου 29α, 1075 Λευκωσία). Οι ενδιαφερόμενοι/ες καλούνται να εγγραφούν στην ημερίδα, συμπληρώνοντας την ηλεκτρονική δήλωση συμμετοχής μέχρι τις 20 Ιουνίου 2023.
Η εκδήλωση, η οποία χρηματοδοτείται από το Έργο των Εθνικών Σημείων Επαφής ‘NCP_WIDERA.NET’ της Οριζόντιας Προτεραιότητας ‘Widening Participation & Strengthening the ERA’, θα διεξαχθεί στα Ελληνικά και η συμμετοχή είναι χωρίς χρέωση.
Σημειώνεται ότι για τις δηλώσεις συμμετοχής θα τηρηθεί σειρά προτεραιότητας.

Διαδικτυακή Ενημερωτική Εκδήλωση “2024 ERC Calls”
2023-06-27 11:00 - 13:30
Το Ίδρυμα Έρευνας και Καινοτομίας (ΙδΕΚ) σε συνεργασία με το Ευρωπαϊκό Συμβούλιο Έρευνας (European Research Council – ERC), συνδιοργανώνει εκδήλωση ενημέρωσης σχετικά με τις προσκλήσεις του Προγράμματος Εργασίας 2024 (Work Programme-WP) του ERC, την Τρίτη 11 Ιουλίου 2023, 11:00 – 13:30, διαδικτυακά μέσω ZOOM. Σημειώνεται ότι, σε συνέχεια της εισαγωγικής αυτής εκδήλωσης θα ακολουθήσει εξειδικευμένο εργαστήριο συγγραφής προτάσεων στις 12 Ιουλίου 2023, με φυσική παρουσία, για περιορισμένο αριθμό συμμετεχόντων.

Στόχος της εκδήλωσης είναι η ενημέρωση για τα Προγράμματα του ERC, με έμφαση στις καινοτομίες που θα εισάγει το WP 2024, το οποίο αποτελεί μέρος του HORIZON EUROPE, του Προγράμματος Πλαίσιο της Ευρωπαϊκής Ένωσης για Έρευνα και Καινοτομία 2021-2017. Στη διάρκεια της εκδήλωσης θα παρουσιασθούν από τη Dr Gordana Popovic, ERC Research Programme Agent του ERC Executive Agency (ERCEA) οι διαφορετικές χρηματοδοτήσεις που παρέχονται από το ERC και οι ιδιαιτερότητές τους, ενώ τις καινοτομίες του ERC WP 2024 θα παρουσιάσει ο Dr José Labastida, Head of Unit, Support to the ERC Scientific Council, ERCEA. Επιπρόσθετα, θα παρουσιασθούν μέτρα στήριξης των υποψήφιων που διαθέτει το ERC, από τον Dr Davide Innocenti, ERC Project Adviser του ERCEA, αλλά και οι υπηρεσίες στήριξης που παρέχει το Εθνικό Σημείο Επαφής για το ERC. Επιπρόσθετα, οι ERC Grantees, Δρ Άρτεμις Γεωργίου και Δρ Μαργαρίτα Χλη, θα μοιρασθούν την προσωπική εμπειρία τους από το στάδιο προετοιμασίας και υποβολής πρότασης, αλλά και από την υλοποίηση έργου.

Η αναλυτική ατζέντα της εκδήλωσης είναι διαθέσιμη εδώ.

Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά ερευνητικά έργα, στην αιχμή της επιστήμης.

Ομάδα στόχος της εκδήλωσης
Η εκδήλωση απευθύνεται σε άριστους ερευνητές / ερευνήτριες που ενδιαφέρονται να υποβάλλουν προτάσεις ERC 2024 (Starting Grant, Consolidator Grant, Advanced Grant, Synergy Grant).

Δηλώσεις συμμετοχής
Για τη συμμετοχή είναι απαραίτητη η εγγραφή μέσω του ακόλουθου συνδέσμου: εγγραφή. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι δωρεάν.

Για σχετικές πληροφορίες, οι ενδιαφερόμενοι μπορούν να επικοινωνούν με τα αρμόδια Εθνικά Σημεία Επαφής (Κατερίνα Καρακασίδου Μάλλα, kkarakasidou@research.org.cy, τηλ. 22205036 και Ιωάννη Θεοδώρου, itheodorou@research.org.cy, τηλ. 22205038).

ΕΚΠΑΙΔΕΥΤΙΚΟ ΕΡΓΑΣΤΗΡΙΟ: MSCA POSTDOCTORAL FELLOWSHIPS
2023-07-05 09:00 - 14:00
ΣΤΟΧΟΣ εκδηλωσης:
Το Ίδρυμα Έρευνας και Καινοτομίας (ΙδΕΚ) της Κύπρου, Εθνικό Σημείο Επαφής για το Πρόγραμμα “Ορίζοντας Ευρώπη” της Ευρωπαϊκής Ένωσης, διοργανώνει εκπαιδευτικό εργαστήριο συγγραφής προτάσεων, με θέμα τη συγγραφή προτάσεων στο πλαίσιο της Δράσης των Marie Skłodowska-Curie Actions (MSCA) Postdoctoral Fellowships.
Η Δράση MSCA Postdoctoral Fellowships είναι ένα πρόγραμμα χρηματοδότησης της μεταδιδακτορικής εκπαίδευσης ανοιχτό σε όλα τα ερευνητικά πεδία. Στο πλαίσιο της συγκεκριμένης Δράσης οι μεταδιδακτορικοί ερευνητές/τριες μετακινούνται σε ένα νέο οργανισμό σε μια διαφορετική χώρα, αποκτώντας πρόσθετες δεξιότητες και ικανότητες εργαζόμενοι/ες σε ένα συγκεκριμένο ερευνητικό έργο, και μεταφέροντας ταυτόχρονα τις γνώσεις και εμπειρίες τους στον νέο οργανισμό.
Σκοπός του Εργαστηρίου είναι ο εμπλουτισμός των γνώσεων και η αναβάθμιση των απαραίτητων δεξιοτήτων των συμμετεχόντων/ουσών σε ότι αφορά στην συγγραφή επιτυχημένης πρότασης για τη Δράση “Postdoctoral Fellowships”. Το Εργαστήριο θα έχει διαδραστικό χαρακτήρα και οι συμμετέχοντες θα κληθούν να λάβουν μέρος σε πρακτικές ασκήσεις και συζητήσεις.

ΣΕ ΠΟΙΟΥΣ ΑΠΕΥΘΥΝΕΤΑΙ:
Το Εργαστήριο απευθύνεται σε ερευνητές/ριες οι οποίοι/ες προτίθενται να υποβάλουν πρόταση για τη συγκεκριμένη Δράση τον Σεπτέμβριο του 2023 και βρίσκονται σε ώριμο στάδιο συγγραφής της πρότασης τους. Το Εργαστήριο δεν αφορά σε γενική ενημέρωση για τις πρόνοιες της Δράσης.

εκπαιδευτες/τρια:
Τα Εθνικά Σημεία Επαφής (ΕΣΕ) για τις Δράσεις Marie Skłodowska-Curie:

Δρ. Άγγελος Ντάντος, ΙδΕΚ (antantos@research.org.cy)
Δρ. Ιωάννης Θεοδώρου, ΙδΕΚ (itheodorou@research.org.cy)
Μυρτώ Αναστασιάδου, ΙδΕΚ (manastassiadou@research.org.cy )

ΓΛΩΣΣΑ ΕΡΓΑΣΙΑΣ: Ελληνική
χωρος: Διαδικτυακά – Πλατφόρμα ZOOM

ΠΡΟΓΡΑΜΜΑ ΕΚΔΗΛΩΣΗΣ:

ΜΕΡΟΣ Α

09.00- 09.05
Εισαγωγή στη Δράση “Postdoctoral Fellowship”

09.05 – 09.35
Πως ξεκινώ τη συγγραφή της πρότασης : Υποδείξεις και Συμβουλές

09.35 – 10.00
Υποβολή της πρότασης

ΜΕΡΟΣ Β

10.00 – 11.20
Αριστεία

11.20 – 11.30
Διάλειμμα

11.30 – 12.40
Αντίκτυπος

12.40 – 12.50
Διάλειμμα

12.50 – 13.50
Υλοποίηση

13.50 – 14.00
Ερωτήσεις – Συζήτηση

Δηλωσεις συμμετοχής:
Οι ενδιαφερόμενοι/ες μπορούν να δηλώσουν συμμετοχή, μέχρι τις 28 Ιουνίου 2023, συμπληρώνοντας την ηλεκτρονική φόρμα, εδώ.
Σημειώνεται ότι ο αριθμός των διαθέσιμων θέσεων είναι περιορισμένος. Σε περίπτωση που το ενδιαφέρον για συμμετοχή στο εργαστήριο είναι μεγαλύτερο από τον αριθμό των διαθέσιμων θέσεων θα δοθεί προτεραιότητα συμμετοχής σε ενδιαφερόμενους/ες που πρόκειται να καταθέσουν πρόταση στη συγκεκριμένη πρόσκληση, έχουν ήδη ξεκινήσει τη συγγραφή της και η πρόταση τους αφορά σε μετακίνηση στην Κύπρο.

ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για πληροφορίες, οι ενδιαφερόμενοι μπορούν να επικοινωνούν με τους προαναφερόμενους Λειτουργούς του Ιδρύματος με ηλεκτρονικό ταχυδρομείο ή τηλεφωνικά στον αριθμό 22205000.

Ημερίδα Ενημέρωσης & Δικτύωσης Cluster 3: Civil Security for Society, 7 Ιουλίου, 10:00-13:00
2023-07-07 10:00 - 13:00
Το Ίδρυμα Έρευνας και Καινοτομίας (ΙδΕΚ) σας προσκαλεί στην Ημερίδα Ενημέρωσης και Δικτύωσης που διοργανώνει με θέμα το Cluster 3: Civil Security for Society (Πολυτομεακή Προτεραιότητα 3: Πολιτική Προστασία για την Κοινωνία), την Παρασκευή 7 Ιουλίου 2023, στις 10:00-13:00.
Oι συμμετέχοντες/ουσες θα έχουν την ευκαιρία να ενημερωθούν για το περιεχόμενο του Προγράμματος Εργασίας του Cluster 3 και τις Προσκλήσεις Υποβολής Προτάσεων του 2023, οι οποίες θα προκηρυχθούν στις 29 Ιουνίου 2023, και θα έχουν προθεσμία υποβολής στις 23 Νοεμβρίου 2023. Επίσης, θα παρουσιαστούν οι εμπειρίες και χρήσιμες συμβουλές δικαιούχων που εξασφάλισαν χρηματοδότηση στο πλαίσιο προηγούμενων Προσκλήσεων του Cluster 3.
Επιπρόσθετα, θα υπάρξει ενημέρωση σχετικά με επερχόμενες Προσκλήσεις του Ευρωπαϊκού Ταμείου Άμυνας, καθώς και για την αποστολή και τις δράσεις του Εθνικού Κέντρου Συντονισμού Κυβερνοασφάλειας και σχετικές Προσκλήσεις του Προγράμματος «Ψηφιακή Ευρώπη». Τέλος, θα παρουσιαστούν οι υπηρεσίες υποστήριξης που προσφέρονται από τα Εθνικά Σημεία Επαφής (ΕΣΕ) της Κύπρου. Μετά την ολοκλήρωση των παρουσιάσεων, θα υπάρξει η ευκαιρία γνωριμίας με τα ΕΣΕ και δικτύωσης μεταξύ των παρευρισκόμενων.
Η εκδήλωση θα πραγματοποιηθεί με φυσική παρουσία στην αίθουσα εκδηλώσεων του Ιδρύματος Έρευνας και Καινοτομίας (Οδός Ανδρέα Μιχαλακοπούλου 29α, 1075 Λευκωσία). Οι ενδιαφερόμενοι/ες καλούνται να πραγματοποιήσουν εγγραφή στην ημερίδα μέχρι τις 5 Ιουλίου 2023. Σημειώνεται ότι για τις δηλώσεις συμμετοχής θα τηρηθεί σειρά προτεραιότητας.

ΠΡΟΓΡΑΜΜΑ

10:00-10:15
Καλωσόρισμα & Εισαγωγή
Ίδρυμα Έρευνας και Καινοτομίας (ΙδΕΚ)

10:15-10:45
Cluster 3: Προσκλήσεις Υποβολής Προτάσεων 2023
Εθνικά Σημεία Επαφής Cluster 3, ΙδΕΚ

10:45-11:15
Συμβουλές επιτυχίας από επιτυχημένους συμμετέχοντες στο Cluster 3
· Δρ. Χρήστος Δημόπουλος, CERIDES, European University Cyprus
· Γεώργιος Κιουμουρτζής, Ianus Consulting

11:15-11:30
Ευρωπαϊκό Ταμείο Άμυνας
Αντώνης Αντωνίου, Υπουργείο Άμυνας

11:30-11:45
Εθνικό Κέντρο Συντονισμού Κυβερνοασφάλειας
Δρ. Χριστιάνα Ιωάννου, Αρχή Ψηφιακής Ασφάλειας

11:45-12:00
Υπηρεσίες των Εθνικών Σημείων Επαφής της Κύπρου
Εθνικά Σημεία Επαφής Cluster 3, ΙδΕΚ

12:00-13:00
Γνωριμία με τα ΕΣΕ και Δικτύωση

Πρόγραμμα Εργασίας Cluster 3 2023-2023
Το νέο Πρόγραμμα Εργασίας 2023-2024 για το Cluster 3 περιλαμβάνει συνολικά 48 topics, και έχει προϋπολογισμό 367.8 εκατομμύρια ευρώ. Το κείμενο του Προγράμματος Εργασίας είναι διαθέσιμο εδώ, ενώ όλες οι επερχόμενες Προσκλήσεις Υποβολής Προτάσεων είναι διαθέσιμες μέσω της Πύλης Funding & Tender Opportunities. Μάθετε περισσότερα μέσα από το εξής ενημερωτικό δελτίο.
Στόχος του Cluster 3 είναι να προσφέρει νέες λύσεις σε θέματα που σχετίζονται με την ασφάλεια των πολιτών και την κυβερνοασφάλεια, την πρόληψη κινδύνων από φυσικές και ανθρωπογενείς καταστροφές, και την ανθεκτικότητα της ευρωπαϊκής κοινωνίας. Επιπλέον, μαθαίνοντας μέσα από τις προκλήσεις που προέκυψαν κατά την αντιμετώπιση της πανδημίας COVID-19, επιδιώκει στην ανάπτυξη τεχνογνωσίας και διατομεακών εργαλείων για την πρόληψη, μετριασμό και ετοιμότητα στη διαχείριση κρίσεων, συμπεριλαμβανομένων των υγειονομικών κρίσεων.

Στα έργα που θα χρηματοδοτηθούν, εκτός από την ερευνητική κοινότητα και τις επιχειρήσεις, επαγγελματίες και τελικοί χρήστες σε τομείς της πολιτικής προστασίας (όπως σχετικές εθνικές αρχές) καλούνται επίσης να έχουν ενεργή συμμετοχή ώστε να συμβάλουν ουσιαστικά στην ανάπτυξη και πρακτική εφαρμογή λύσεων ασφάλειας. Παράλληλα, σημαντικός αναμένεται να είναι και ο ρόλος των Κοινωνικών και Ανθρωπιστικών Επιστημών, έτσι ώστε οι τεχνολογίες ασφάλειας να λαμβάνουν υπόψη το σχετικό κοινωνικό υπόβαθρο και ανθρώπινους παράγοντες, και να διασφαλίζουν τον σεβασμό θεμελιωδών δικαιωμάτων.
Πληροφορίες
Για περισσότερες πληροφορίες και διευκρινίσεις, οι ενδιαφερόμενοι/ες μπορούν να επικοινωνούν με τα Εθνικά Σημεία Επαφής του Cluster 3 στην Κύπρο:
Δρ. Ιωάννης Θεοδώρου – E-mail: itheodorou@research.org.cy, Τηλ: 22 205038
Χριστάκης Θεοχάρους – E-mail: ctheocharous@research.org.cy, Τηλ: 22 205029

Εργαστήριο Συγγραφής Προτάσεων ERC
2023-07-12 09:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει την Τετάρτη 12 Ιουλίου 2023, 09:00 – 13:00, εργαστήριο συγγραφής προτάσεων για τις Προσκλήσεις του European Research Council (ERC), στην αίθουσα ΑΦΡΟΔΙΤΗ του ξενοδοχείου Cleopatra, στη Λευκωσία.

Στόχος της εκδήλωσης είναι να προσφέρει στους ερευνητές που ετοιμάζουν προτάσεις ERC στο πλαίσιο των Προσκλήσεων του 2024 (Starting Grant, Consolidator Grant, Advanced Grant, Synergy Grant), πρακτικές συμβουλές για τη συγγραφή, μέσα από ένα διαδραστικό εργαστήριο. Μεταξύ άλλων θα συζητηθεί η διαδικασία υποβολής και αξιολόγησης πρότασης, θα δοθούν συμβουλές για το περιεχόμενο των διαφορετικών τμημάτων της πρότασης, θα αναλυθούν τα κριτήρια αξιολόγησης, θα συζητηθούν συχνοί λόγοι απόρριψης και συχνά θέματα προβληματισμού.

Οι ενδιαφερόμενοι/ες θα πρέπει να διαθέτουν βασικές γνώσεις για τις Προσκλήσεις ERC (ιδιαιτερότητες, επιλεξιμότητα, χαρακτηριστικά έργου κλπ), έχοντας παρακολουθήσει την ενημερωτική ημερίδα που θα συνδιοργανώσει το ΙδΕΚ με το ERC στις 11 Ιουλίου 2023 ή παρόμοιες εκδηλώσεις ή/και έχοντας μελετήσει σχετικά επίσημα έγγραφα. Σε διαφορετική περίπτωση, πριν την εγγραφή οι ενδιαφερόμενοι/ες θα πρέπει να επικοινωνήσουν με το Εθνικό Σημείο Επαφής για το ERC.

Η ατζέντα της εκδήλωσης είναι διαθέσιμη εδώ.

Για τη συμμετοχή είναι απαραίτητη η εγγραφή μέσω του ακόλουθου συνδέσμου. Σημειώνεται ότι ο αριθμός θέσεων είναι περιορισμένος και ενδέχεται να γίνει επιλογή των συμμετεχόντων. Η συμμετοχή είναι δωρεάν.

Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά ερευνητικά έργα στην αιχμή της επιστήμης.

Για σχετικές πληροφορίες, οι ενδιαφερόμενοι μπορούν να επικοινωνούν με τα αρμόδια Εθνικά Σημεία Επαφής (Κατερίνα Καρακασίδου Μάλλα, kkarakasidou@research.org.cy, τηλ. 22205036 και Ιωάννη Θεοδώρου, itheodorou@research.org.cy, τηλ. 22205038).

ΗΜΕΡΙΔΑ ΕΝΗΜΕΡΩΣΗΣ MARIE SKŁODOWSKA-CURIE ACTIONS: STAFF EXCHANGES & COFUND
2023-10-18 10:00 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδας, Εθνικά Σημεία Επαφής για τον Ορίζοντα Ευρώπη, σας προσκαλούν στην διαδικτυακή εκδήλωση που διοργανώνουν με θέμα τις Δράσεις Marie Skłodowska-Curie: Staff Exchanges και COFUND, την Τετάρτη 18 Οκτωβρίου, στις 10:00 – 13:00.

ΣΤΟΧΟΣ ΕΚΔΗΛΩΣΗΣ:
Οι συμμετέχοντες/ουσες θα έχουν την ευκαιρία να ενημερωθούν σχετικά με τις προσκλήσεις των Δράσεων Staff Exchanges (Ανταλλαγές Προσωπικού) και COFUND (Συγχρηματοδότηση) και να θέσουν απευθείας τα ερωτήματά τους στους εκπροσώπους του Ευρωπαϊκού Εκτελεστικού Οργανισμού Έρευνας, Ελευθερία Λυκουρέση, Βασιλική Εξάρχου και Alan Craig.
Επίσης, θα παρουσιαστούν οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Ελλάδας και της Κύπρου.
Τη συζήτηση θα συντονίσουν ο Δρ. Ιωάννης Θεοδώρου (ΙδΕΚ) και η Δρ. Νάνσυ Μεγρέμη (ΕΚΤ), ΕΣΕ για τις Δράσεις Marie Skłodowska-Curie του προγράμματος Ορίζοντας Ευρώπη.

ΣΕ ΠΟΙΟΥΣ ΑΠΕΥΘΥΝΕΤΑΙ:
Η εκδήλωση απευθύνεται σε ακαδημαϊκά και ερευνητικά ιδρύματα από όλα τα επιστημονικά πεδία, επιχειρήσεις, ΜΚΟ, δημόσιους οργανισμούς και άλλους μη ακαδημαϊκούς οργανισμούς. Δικαίωμα υποβολής προτάσεων στις πιο πάνω Δράσεις έχουν διεθνείς κοινοπραξίες οργανισμών (στην περίπτωση του Staff Exchanges) και μεμονωμένοι οργανισμοί (στην περίπτωση του COFUND). Σημειώνεται ότι μεμονωμένοι ερευνητές/ριες και επαγγελματίες από οποιονδήποτε τομέα δεν έχουν δικαίωμα υποβολής προτάσεων, ωστόσο ευκαιρίες συμμετοχής τους προκύπτουν έμμεσα μέσω των Δράσεων.

ΓΛΩΣΣΑ ΕΡΓΑΣΙΑΣ: Ελληνική και Αγγλική

ΠΡΟΓΡΑΜΜΑ:

ΧΡΟΝΙΚΟ ΠΛΑΙΣΙΟ
ΤΙΤΛΟΣ/ΟΜΙΛΗΤΕΣ

10:00 – 10:15
ΧαιρετισμοίΔρ. Εύη Σαχίνη, Διευθύντρια ΕΚΤΘεόδωρος Λουκαΐδης, Γενικός Διευθυντής ΙδΕΚ (tbc)

10:15 – 11:00
MSCA Staff Exchanges (Ανταλλαγές Προσωπικού): παρουσίαση της πρόσκλησης 2023Ελευθερία Λυκουρέση, European Research Executive Agency (REA)Βασιλική Εξάρχου, European Research Executive Agency (REA)

11:00 – 11:25
Ερωτήσεις για Staff Exchanges

11:25 – 11:35
Διάλειμμα – Polls

11:35 – 12:10
MSCA COFUND: παρουσίαση της πρόσκλησης 2023Alan Craig, European Research Executive Agency (REA)

12:10 – 12:30
Ερωτήσεις για COFUND

12:30 – 12:45
Υπηρεσίες δικτύωσης και υποστήριξης νέων ερευνητών από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ)Henry Scott, Εθνικό Σημείο Επαφής MSCA στον Ορίζοντα Ευρώπη, EKTΥπηρεσίες υποστήριξης της ερευνητικής κοινότητας από το Ίδρυμα Έρευνας και Καινοτομίας (ΙδΕΚ)
Δρ. Άγγελος Ντάντος, Εθνικό Σημείο Επαφής MSCA στον Ορίζοντα Ευρώπη, ΙδΕΚ

12:45 – 13:00
Ερωτήσεις – Polls – Κλείσιμο

ΔΙΑΔΙΚΤΥΑΚΗ ΠΛΑΤΦΟΡΜΑ ΔΙΕΞΑΓΩΓΗΣ & ΕΓΓΡΑΦΗ:
Η ενημερωτική εκδήλωση θα διεξαχθεί μέσω της πλατφόρμας ZOOM. Η συμμετοχή είναι δωρεάν, αλλά απαιτείται προεγγραφή μέσω του ακόλουθου συνδέσμου.

η δραση Staff Exchanges:
H Δράση Staff Exchanges προωθεί την καινοτόμο, διεθνή, διατομεακή και διεπιστημονική συνεργασία στην έρευνα και την καινοτομία, μέσω της ανταλλαγής προσωπικού και της ανταλλαγής γνώσεων και ιδεών σε όλα τα στάδια της αλυσίδας καινοτομίας. Το πρόγραμμα προωθεί μια κοινή κουλτούρα έρευνας και καινοτομίας, που καλωσορίζει και επιβραβεύει τη δημιουργικότητα και την επιχειρηματικότητα, και βοηθά στη μετατροπή των ιδεών σε καινοτόμα προϊόντα, υπηρεσίες ή διαδικασίες.

η δραση COFUND :
H Δράση COFUND συγχρηματοδοτεί οργανισμούς που θέλουν να αναπτύξουν νέα ή υπάρχοντα διδακτορικά προγράμματα και προγράμματα μεταδιδακτορικών υποτροφιών, στη βάση των βέλτιστων πρακτικών των MSCA, συμπεριλαμβανομένης της διεθνούς, διατομεακής και διεπιστημονικής ερευνητικής κατάρτισης, καθώς και της διεθνούς και διατομεακής κινητικότητας ερευνητών σε όλα τα στάδια της καριέρας τους.

ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA στην Κύπρο:

Δρ. Ιωάννης Θεοδώρου, (e-mail: itheodorou@research.org.cy, τηλ: 22 205038)
Δρ. Άγγελος Ντάντος, (e-mail: antantos@research.org.cy, τηλ. 22 205033)

και στην Ελλάδα:

Δρ. Νάνσυ Μεγρέμη (e-mail: amegremi@ekt.gr , τηλ. +30 210 2204993)
Henry Scott (e-mail: hscott@ekt.gr, τηλ. +30 210 2204918)

ΗΜΕΡΙΔΑ ΕΝΗΜΕΡΩΣΗΣ: ΕΥΚΑΙΡΙΕΣ ΓΙΑ ΕΠΙΧΕΙΡΗΣΕΙΣ ΜΕΣΩ ΤΗΣ ΔΡΑΣΗΣ MSCA STAFF EXCHANGES ΤΟΥ ΟΡΙΖΟΝΤΑ ΕΥΡΩΠΗ
2023-10-24 10:00 - 13:00
Το Ίδρυμα Έρευνας και Καινοτομίας (ΙδΕΚ) και το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) της Ελλάδας, Εθνικά Σημεία Επαφής για τον Ορίζοντα Ευρώπη, σας προσκαλούν στη διαδικτυακή εκδήλωση που διοργανώνουν με θέμα «Ευκαιρίες για επιχειρήσεις μέσω της Δράσης MSCA Staff Exchanges του Ορίζοντα Ευρώπη», την Τρίτη 24 Οκτωβρίου και ώρα 10:00-13:00. Η εκδήλωση πραγματοποιείται σε συνεργασία με τη Γενική Γραμματεία Έρευνας και Καινοτομίας και τον Ευρωπαϊκό Εκτελεστικό Οργανισμό Έρευνας.

ΣΤΟΧΟΣ ΕΚΔΗΛΩΣΗΣ:
Οι επιχειρήσεις και οι ερευνητικοί φορείς που θα συμμετάσχουν θα έχουν την ευκαιρία να ενημερωθούν σχετικά με την τρέχουσα πρόσκληση της Δράσης Staff Exchanges (Ανταλλαγές Προσωπικού). Η εκδήλωση θα αναδείξει τις δυνατότητες και τα οφέλη που μπορούν να αποκομίσουν οι επιχειρήσεις μέσα από τη συμμετοχή τους στη συγκεκριμένη Δράση, καθώς και το πώς θα μπορέσουν να συμμετάσχουν σε κοινοπραξίες με ερευνητικούς φορείς. Οι συμμετέχοντες/ουσες θα μπορέσουν να θέσουν απευθείας τα ερωτήματά τους στους εκπροσώπους του Ευρωπαϊκού Εκτελεστικού Οργανισμού Έρευνας, Δρ. Βασιλική Εξάρχου και Rodrigo Gutierrez-Dominguez.
Οι συμμετέχοντες/ουσες θα έχουν επίσης την ευκαιρία να ακούσουν την εμπειρία της εταιρίας Rezos Brands, από τη συντονίστρια έργου Staff Exchanges, Μαριάννα Λαγονίκου, η οποία θα παρουσιάσει τον τρόπο συμμετοχής σε συνεργατικά σχήματα, και τις προοπτικές που προκύπτουν για την εταιρία μέσω της συγκεκριμένης χρηματοδότησης.
Τέλος, θα παρουσιαστούν οι ευκαιρίες που παρέχονται σε επιχειρήσεις μέσω του διεθνούς δικτύου Enterprise Europe Network, και η αξιοποίηση των υπηρεσιών συμβουλευτικής και δικτύωσης για την αναζήτηση εταίρων για συμμετοχή στη Δράση Staff Exchanges.

ΣΕ ΠΟΙΟΥΣ ΑΠΕΥΘΥΝΕΤΑΙ:
Η εκδήλωση απευθύνεται κυρίως σε επιχειρήσεις. Από την εκδήλωση θα μπορούσαν να επωφεληθούν επίσης ακαδημαϊκά και ερευνητικά ιδρύματα από όλα τα επιστημονικά πεδία, ΜΚΟ, δημόσιοι οργανισμοί και άλλοι μη ακαδημαϊκοί οργανισμοί που ενδιαφέρονται να αναπτύξουν συνεργασίες με επιχειρήσεις για συμμετοχή στη Δράση Staff Exchanges.
Δικαίωμα υποβολής προτάσεων στη Δράση αυτή έχουν διεθνείς κοινοπραξίες οργανισμών. Σημειώνεται ότι μεμονωμένοι ερευνητές/ριες και επαγγελματίες από οποιονδήποτε τομέα δεν έχουν δικαίωμα υποβολής προτάσεων, ωστόσο ευκαιρίες συμμετοχής τους προκύπτουν έμμεσα μέσω της Δράσης.

ΓΛΩΣΣΑ ΕΡΓΑΣΙΑΣ: Ελληνική και Αγγλική

δΙΑΔΙΚΤΥΑΚΗ ΠΛΑΤΦΟΡΜΑ διεξαγωγησ & ΕΓΓΡΑΦΗ:
Η ενημερωτική εκδήλωση θα διεξαχθεί μέσω της πλατφόρμας ZOOM. Η συμμετοχή είναι δωρεάν, αλλά απαιτείται προεγγραφή μέσω του ακόλουθου συνδέσμου.

ΠΡΟΓΡΑΜΜΑ:

ΧΡΟΝΙΚΟ ΠΛΑΙΣΙΟ
ΤΙΤΛΟΣ/ΟΜΙΛΗΤΕΣ

10:00 – 10:15
Καλωσόρισμα – Χαιρετισμοί

10:15 – 11:00
MSCA Ανταλλαγές Προσωπικού (Staff Exchanges): ευκαιρίες για επιχειρήσεις στο πλαίσιο του προγράμματος
Δρ. Βασιλική Εξάρχου, European Research Executive Agency

11:00 – 11:10
Διάλειμμα – Polls

11:10 – 11:30
Καλή πρακτική: Η Rezos Brands στη Δράση SE
Μαριάννα Λαγονίκου, Εκπρόσωπος Rezos Brands, Συντονίστρια έργου Staff Exchanges

11:30 – 11:50
Πώς να κάνετε αίτηση;
Δρ. Βασιλική Εξάρχου, European Research Executive Agency

11:50 – 12:00
Εργαλεία αναζήτησης συνεργατών: MSCA Matchmaking Platform
Henry Scott, Εθνικό Σημείο Επαφής MSCA, EKT

12:00 – 12:10
Διάλειμμα

12:10 – 12:20
Υπηρεσίες υποστήριξης επιχειρήσεων από το Enterprise Europe Network Hellas
Μάριος Ροΐδης, Σύμβουλος καινοτομίας, Enterprise Europe Network Hellas, EKT

12:20 – 12:30
Συζήτηση: Αναζήτηση Συνεργατών

12:30 – 13:00
Ερωτήσεις – Κλείσιμο

Η δραση Staff Exchanges:
H Δράση Staff Exchanges προωθεί την καινοτόμο, διεθνή, διατομεακή και διεπιστημονική συνεργασία στην έρευνα και την καινοτομία, μέσω της ανταλλαγής προσωπικού και της ανταλλαγής γνώσεων και ιδεών σε όλα τα στάδια της αλυσίδας καινοτομίας. Το πρόγραμμα προωθεί μια κοινή κουλτούρα έρευνας και καινοτομίας, που καλωσορίζει και επιβραβεύει τη δημιουργικότητα και την επιχειρηματικότητα, και βοηθά στη μετατροπή των ιδεών σε καινοτόμα προϊόντα, υπηρεσίες ή διαδικασίες.

ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:
Για περισσότερες πληροφορίες, οι ενδιαφερόμενοι μπορούν να επικοινωνούν με τα Εθνικά Σημεία Επαφής MSCA στην Κύπρο:

Δρ. Ιωάννης Θεοδώρου, (e-mail: itheodorou@research.org.cy, τηλ: 22 205038)
Δρ. Άγγελος Ντάντος, (e-mail: antantos@research.org.cy, τηλ. 22 205033)

και στην Ελλάδα:

Δρ. Νάνσυ Μεγρέμη (e-mail: amegremi@ekt.gr , τηλ. +30 210 2204993)
Henry Scott (e-mail: hscott@ekt.gr, τηλ. +30 210 2204918)

HORIZON EUROPE CLUSTER 6 “FOOD, BIOECONOMY, NATURAL RESOURCES, AGRICULTURE & ENVIRONMENT” AVAILABLE FUNDING OPPORTUNITIES (CALLS 2024)
2023-12-06 09:00 - 14:00
Το Ίδρυμα Έρευνας και Καινοτομίας (ΙδΕΚ) διοργανώνει στις 06 Δεκεμβρίου 2023, στις 09:00 π.μ. με 14:00 μ.μ., ενημερωτική εκδήλωση με τίτλο: HORIZON EUROPE CLUSTER 6 “FOOD, BIOECONOMY, NATURAL RESOURCES, AGRICULTURE & ENVIRONMENT” – AVAILABLE FUNDING OPPORTUNITIES (CALLS 2024).

Η εκδήλωση θα παρέχει πληροφόρηση για το περιεχόμενο της Πολυτομεακής Προτεραιότητας «Τρόφιμα, Βιοοικονομία, Φυσικοί Πόροι, Γεωργία και Περιβάλλον», του Προγράμματος Πλαίσιο της Ευρωπαϊκής Επιτροπής (ΕΕ) για Έρευνα και Καινοτομία (Ε&Κ) «Ορίζοντας Ευρώπη» 2021-2027. Ειδικότερα, κατά την εκδήλωση θα παρουσιαστούν οι ανοικτές Προσκλήσεις Υποβολής Προτάσεων της Πολυτομεακής Προτεραιότητας. Επιπρόσθετα, θα παρουσιαστούν οι υπηρεσίες που προσφέρονται στους δυνητικούς συμμετέχοντες από τα Εθνικά Σημεία Επαφής (ΕΣΕ) της Κύπρου, καθώς και οι εμπειρίες δικαιούχων που εξασφάλισαν χρηματοδότηση στο πλαίσιο της συγκεκριμένης Προτεραιότητας του Horizon Europe.

Οι βασικοί ομιλητές της εκδήλωσης περιλαμβάνουν τον εκπρόσωπο της Ευρωπαϊκής Επιτροπής κ. Αρτέμιο Κουρτέση, Head of Sector, Β.1. Green Transitions, Strategic Programming, DG Research & Innovation και το Εθνικό Σημείο Επαφής για την εν λόγω Πολυτομεακή Προτεραιότητα του «Ορίζοντα Ευρώπη» κα Μάρσια Τριλλίδου.

Για περισσότερες πληροφορίες καθώς και την προκαταρκτική ημερήσια διάταξη της εκδήλωσης πατήστε εδώ.

Η εκδήλωση θα πραγματοποιηθεί με φυσική παρουσία στο ξενοδοχείο The Classic Hotel (Οδός Ρηγαίνης 84, 1010 Λευκωσία, Αίθουσα El Greco).

Οι ενδιαφερόμενοι/ες καλούνται να εγγραφούν στην ημερίδα, συμπληρώνοντας την ηλεκτρονική δήλωση συμμετοχής μέχρι τις 04 Δεκεμβρίου 2023 (και ώρα 10.00 π.μ.).

Η εκδήλωση θα διεξαχθεί στα Ελληνικά και η συμμετοχή είναι χωρίς χρέωση.

Σημειώνεται ότι για τις δηλώσεις συμμετοχής θα τηρηθεί σειρά προτεραιότητας.

ΣΕ ΠΟΙΟΥΣ/ΕΣ ΑΠΕΥΘΥΝΕΤΑΙ Η ΕΚΔΗΛΩΣΗ:
Η εκδήλωση απευθύνεται σε ενδιαφερόμενους επαγγελματίες και ερευνητές από Πανεπιστήμια, Ερευνητικούς Οργανισμούς, Επιχειρήσεις, ΜΚΟ, Τμήματα του Δημοσίου Τομέα, και ιδιαίτερα σε ομάδες με εξειδίκευση στους τομείς των τροφίμων, της βιοοικονομίας, των φυσικών πόρων, της γεωργίας και του περιβάλλοντος. Ο διατομεακός χαρακτήρας των Προσκλήσεων της εν λόγω Πολυτομεακής Προτεραιότητας παρέχει, παράλληλα, ευκαιρίες για συμμετοχή διατομεακών ομάδων, καθώς και ερευνητών και άλλων ενδιαφερομένων από οποιονδήποτε κλάδο, συμπεριλαμβανομένων των κοινωνικών επιστημών.
Οι συμμετέχοντες στην εκδήλωση θα έχουν την ευκαιρία να πληροφορηθούν για το περιεχόμενο των Προσκλήσεων Υποβολής Προτάσεων για το 2024 και να αναγνωρίσουν τις Προσκλήσεις, στις οποίες ταιριάζουν καλύτερα οι δικές τους ιδέες. Θα έχουν επίσης την ευκαιρία να υποβάλουν ερωτήσεις σχετικά με την υποβολή προτάσεων απευθείας σε εμπειρογνώμονες από την Ευρωπαϊκή Επιτροπή και προς τα Εθνικά Σημεία Επαφής και να λάβουν σχόλια. Τέλος, η εκδήλωση παρέχει την ευκαιρία για δικτύωση και αναγνώριση πιθανών εταίρων ανάμεσα στους συμμετέχοντες, για από κοινού υποβολή προτάσεων.

ΟΡΙΖΟΝΤΑΣ ΕΥΡΩΠΗ 2021-2027:
Το Πρόγραμμα «Ορίζοντας Ευρώπη» είναι το 9ο κατά σειρά χρηματοδοτικό Πρόγραμμα της ΕΕ για δραστηριότητες Ε&Κ. Με κεντρικό στόχο την μεγιστοποίηση του επιστημονικού, οικονομικού και κοινωνικού αντίκτυπου των επενδύσεων της ΕΕ στην Ε&Κ, το Πρόγραμμα έχει διάρκεια από το 2021 έως το 2027 και συνολικό προϋπολογισμό 95,5 δις. Ευρώ.

CLUSTER 6 “FOOD, BIOECONOMY, NATURAL RESOURCES, AGRICULTURE & ENVIRONMENT”:
Η Πολυτομεακή Προτεραιότητα «Τρόφιμα, Βιοοικονομία, Φυσικοί Πόροι, Γεωργία και Περιβάλλον» στοχεύει στην αναστολή και την αναστροφή των επιπτώσεων στο περιβάλλον και την βιοποικιλότητα, στην καλύτερη διαχείριση των φυσικών πόρων, στην εξυπηρέτηση των κλιματικών στόχων και στη διασφάλιση της ασφάλειας των τροφίμων και του νερού μέχρι το 2030. Οι Προσκλήσεις Υποβολής Προτάσεων του 2024 για την εν λόγω Πολυτομεακή Προτεραιότητα έχουν ανοίξει στις 17 Οκτωβρίου 2023 και έχουν ως καταληκτική ημερομηνία στα τέλη Φεβρουαρίου 2024. Το Πρόγραμμα Εργασίας για το 2024 περιλαμβάνει Προσκλήσεις για 75 νέα Topics με συνολικό Προϋπολογισμό ύψους πέραν των €890 Εκ..

ΠΛΗΡΟΦΟΡΙΕΣ:
Για να λαμβάνετε αντίστοιχη ενημέρωση, αλλά και εξατομικευμένη πληροφόρηση σχετικά με τις ευκαιρίες χρηματοδότησης, εκδηλώσεις και άλλες δραστηριότητες που σχετίζονται με τα ευρωπαϊκά Προγράμματα Έρευνας και Καινοτομίας, μπορείτε να συμπληρώσετε τα στοιχεία και τους τομείς δράσης σας στο ερωτηματολόγιο που θα βρείτε εδώ.
Για περισσότερες πληροφορίες και διευκρινίσεις μπορείτε να απευθύνεστε στο Κέντρο Εξυπηρέτησης Συνεργατών του ΙδΕΚ, καθώς και στα Εθνικά Σημεία Επαφής (ΕΣΕ) για την Προτεραιότητα «Τρόφιμα, Βιοοικονομία, Φυσικοί Πόροι, Γεωργία και Περιβάλλον» του «Ορίζοντα Ευρώπη» ως ακολούθως:

Κέντρο Εξυπηρέτησης Συνεργατών ΙδΕΚ (τηλ. 22 205 000, email: support@research.org.cy)
ΕΣΕ – κα Μάρσια Τριλλίδου (τηλ.: 22205071, ηλ. ταχ.: trillidou@research.org.cy)
ΕΣΕ – κα Μαίρη Οικονόμου (τηλ.: 22205051, ηλ. ταχ.: meconomou@research.org.cy)

Διαδικτυακή Ενημερωτική Εκδήλωση για τις Προσκλήσεις INFRA-DEV και INFRA- ΕOSC για τις Ερευνητικές Υποδομές.
2024-01-31 10:00 - 11:30
Το Ίδρυμα Έρευνας και Καινοτομίας (ΙδΕΚ) διοργανώνει στις 31 Ιανουαρίου 2023 και ώρα 10:00 π.μ.-11:30 π.μ. διαδικτυακή ενημερωτική εκδήλωση με σκοπό την παρουσίαση των Προσκλήσεων INFRA- DEV και INFRA-EOSC του Προγράμματος Εργασίας Ερευνητικές Υποδομές του Ορίζοντα Ευρώπη.
Οι εν λόγω Προσκλήσεις θα παρουσιαστούν από την Agnes Robin, Head of Sector Research Infrastructures, και τον κύριο Παντελή Τζιβέλογλου Policy Officer. Επιπλέον, η Δρ. Μαρίνα Παπαγεωργίου, Communications Coordinator στο Ινστιτούτο Κύπρου, θα παρουσιάσει τη δική της εμπειρία με την παράθεση συμβουλών για την ετοιμασία πρότασης στο πλαίσιο του Προγράμματος των Ερευνητικών Υποδομών.
Η εκδήλωση θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι/ νες θα πρέπει να εγγραφούν εκ των προτέρων μέσω του ακόλουθου συνδέσμου (ΕΓΓΡΑΦΗ).
Το πρόγραμμα Ερευνητικές Υποδομές του Ορίζοντα Ευρώπη αποβλέπει στην αντιμετώπιση των παγκόσμιων περιβαλλοντικών, κοινωνικών και οικονομικών προκλήσεων για την υποστήριξη του Ευρωπαϊκού Χώρου Έρευνας (ΕΧΕ), ο οποίος απαιτεί τη συνεισφορά των ερευνητικών και τεχνολογικών υποδομών στους ευρύτερους στόχους πολιτικής της Ευρώπης, μεγιστοποιώντας το βαθμό συνεισφοράς της επιστήμης και της τεχνολογίας στις ανάγκες της κοινωνίας, με αποτέλεσμα την αύξηση της ανταγωνιστικότητας της Ευρώπης.
Για να δείτε την ημερήσια διάταξη της εκδήλωσης πατήστε εδώ.
Η εκδήλωση θα διεξαχθεί στα Αγγλικά.
Για περισσότερες πληροφορίες μπορείτε να επικοινωνήσετε με το αρμόδιο Εθνικό Σημείο Επαφής, Δρα Μαίρη Οικονόμου (ηλ. ταχυδρομείο: meconomou@research.org.cy, τηλ. 22205051).

Διοργάνωση Εργαστηρίου για το «Horizon Europe» Ενίσχυση της Συμμετοχής Ακαδημαϊκών και Ερευνητικών Οργανισμών στην Οριζόντια Προτεραιότητα «ΔΙΕΥΡΥΝΣΗ ΤΗΣ ΣΥΜΜΕΤΟΧΗΣ ΚΑΙ ΕΝΙΣΧΥΣΗ ΤΟΥ ΕΥΡΩΠΑΪΚΟΥ ΧΩΡΟΥ ΈΡΕΥΝΑΣ»
2024-06-20 09:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει Εργαστήριο με θέμα την ενίσχυση της συμμετοχής ακαδημαϊκών και ερευνητικών φορέων στην Οριζόντια Προτεραιότητα «Διεύρυνση της Συμμετοχής και Ενίσχυση του Ευρωπαϊκού Χώρου Έρευνας (WIDERA)» του Προγράμματος «Ορίζοντας Ευρώπη». Το Εργαστήριο θα πραγματοποιηθεί την Πέμπτη, 20 Ιουνίου 2024, μεταξύ των ωρών 09.00 και 13:00, στην αίθουσα εκδηλώσεών του ΙδΕΚ (Οδός Μιχαλακοπούλου 29α, 1075 Λευκωσία).
Κύριος στόχος του Εργαστηρίου είναι η ενημέρωση των συμμετεχόντων αναφορικά με τις ευκαιρίες χρηματοδότησης που παρέχονται μέσω της Οριζόντιας Προτεραιότητας «WIDERA» του Προγράμματος «Horizon Europe», καθώς και η ανάδειξη σημαντικών πτυχών για την επιτυχή προετοιμασία προτάσεων στο πλαίσιο του Προγράμματος.
Επιπρόσθετα, το Εργαστήριο στοχεύει στη συζήτηση των βασικών προκλήσεων που αντιμετωπίζουν οι κυπριακοί Ακαδημαϊκοί και Ερευνητικοί Οργανισμοί, με έμφαση στους ιδιωτικά χρηματοδοτούμενους φορείς, για συμμετοχή στις Προσκλήσεις Υποβολής Προτάσεων του «WIDERA».
Η εκδήλωση απευθύνεται στις Υπηρεσίες Διαχείρισης & Υποστήριξης Έρευνας και στους/τις Ερευνητές/τριες Ακαδημαϊκών και Ερευνητικών Οργανισμών της Κύπρου. Η συμμετοχή ιδιωτικών Πανεπιστημίων και Ερευνητικών Ιδρυμάτων ενθαρρύνεται ιδιαίτερα αποσκοπώντας στην ενίσχυση της συμμετοχής τους στο Πρόγραμμα «WIDERA».
Οι ενδιαφερόμενοι/ες μπορούν να δηλώσουν συμμετοχή, μέχρι τις 17 Ιουνίου 2024, συμπληρώνοντας την ηλεκτρονική φόρμα στον σύνδεσμο εδώ.
Περισσότερες πληροφορίες σχετικά με τo Εργαστήριo περιλαμβάνονται στην ημερήσια διάταξη που επισυνάπτεται.
Το Εργαστήριο χρηματοδοτείται από την Ευρωπαϊκή Επιτροπή στο πλαίσιο του Έργου NCP_WIDERA.NET των Εθνικών Σημείων Επαφής του «Ορίζοντα Ευρώπη» για την Οριζόντια Προτεραιότητα WIDERA.
Για περισσότερες πληροφορίες και διευκρινήσεις οι ενδιαφερόμενοι μπορούν επικοινωνούν τηλεφωνικά στο 22205000 ή στο ηλεκτρονικό ταχυδρομείο support@research.org.cy

Διαδικτυακή Ενημερωτική Εκδήλωση “2025 ERC Calls”
2024-07-11 11:00 - 13:00
Το Ίδρυμα Έρευνας και Καινοτομίας (ΙδΕΚ) διοργανώνει εκδήλωση ενημέρωσης σχετικά με τις προσκλήσεις του Προγράμματος Εργασίας 2025 (Work Programme-WP) του ERC, την Πέμπτη 11 Ιουλίου 2024, 11:00 – 13:00, διαδικτυακά μέσω ZOOM.
Στόχος της εκδήλωσης είναι η ενημέρωση για τα Προγράμματα του ERC και ειδικά για τις προσκλήσεις του ERC Work Programme 2025, το οποίο αποτελεί μέρος του HORIZON EUROPE, του Προγράμματος Πλαίσιο της Ευρωπαϊκής Ένωσης για Έρευνα και Καινοτομία 2021-2027. Στη διάρκεια της εκδήλωσης θα παρουσιασθούν από τον κ. Andre Vieira, Project Adviser του ERC Executive Agency (ERCEA) οι χρηματοδοτήσεις που παρέχονται από το ERC και οι ιδιαιτερότητές τους. Επιπρόσθετα, θα παρουσιασθούν, οι υπηρεσίες στήριξης που παρέχει το Εθνικό Σημείο Επαφής για το ERC και εθνικά χρηματοδοτικά προγράμματα για υποστήριξη δυνητικών αιτητών. Επιπρόσθετα, οι ERC Grantees, Καθ. Ιωάννης Κρικίδης και Δρ Χρύσανθος Χρυσάνθου του Πανεπιστημίου Κύπρου, θα μοιρασθούν την προσωπική εμπειρία τους από το στάδιο προετοιμασίας και υποβολής πρότασης, αλλά και από την υλοποίηση έργου.

Η αναλυτική ατζέντα της εκδήλωσης είναι διαθέσιμη εδώ.

Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά ερευνητικά έργα στην αιχμή της επιστήμης.

Ομάδα στόχος της εκδήλωσης
Η εκδήλωση απευθύνεται σε άριστους ερευνητές / ερευνήτριες που ενδιαφέρονται να υποβάλλουν προτάσεις στις Προσκλήσεις ERC 2025 (Starting Grant, Consolidator Grant, Advanced Grant, Synergy Grant).

Δηλώσεις συμμετοχής
Για τη συμμετοχή είναι απαραίτητη η εγγραφή μέσω του ακόλουθου συνδέσμου: εγγραφή. Σημειώνεται ότι η εκδήλωση θα διεξαχθεί στα Αγγλικά και η συμμετοχή είναι δωρεάν.

Για σχετικές πληροφορίες, οι ενδιαφερόμενοι μπορούν να επικοινωνούν με το αρμόδιο Εθνικό Σημείο Επαφής, Κατερίνα Καρακασίδου Μάλλα, kkarakasidou@research.org.cy, τηλ. 22205036.

Εργαστήριο Συγγραφής Προτάσεων ERC 17 Ιουλίου 2024, 09:00-13:00
2024-07-17 09:00 - 13:00 | Cleopatra Hotel, Nicosia, Cyprus
Το Ίδρυμα Έρευνας και Καινοτομίας (ΙδΕΚ) διοργανώνει την Τετάρτη 17 Ιουλίου 2024, 09:00 – 13:00, εργαστήριο συγγραφής προτάσεων για τις Προσκλήσεις του European Research Council (ERC), στην αίθουσα ΑΦΡΟΔΙΤΗ του ξενοδοχείου Cleopatra, στη Λευκωσία.
Στόχος της εκδήλωσης είναι να προσφέρει στους ερευνητές που ετοιμάζουν προτάσεις ERC στο πλαίσιο των Προσκλήσεων του 2025 (Starting Grant, Consolidator Grant, Advanced Grant, Synergy Grant), πρακτικές συμβουλές για τη συγγραφή, μέσα από ένα διαδραστικό εργαστήριο. Μεταξύ άλλων θα συζητηθεί η διαδικασία υποβολής και αξιολόγησης πρότασης, θα δοθούν συμβουλές για το περιεχόμενο των διαφορετικών τμημάτων της πρότασης, θα αναλυθούν τα κριτήρια αξιολόγησης, θα συζητηθούν συχνοί λόγοι απόρριψης και συχνά θέματα προβληματισμού.
Οι ενδιαφερόμενοι/ες θα πρέπει να διαθέτουν βασικές γνώσεις για τις Προσκλήσεις ERC (ιδιαιτερότητες, επιλεξιμότητα, χαρακτηριστικά έργου κλπ), έχοντας παρακολουθήσει την ενημερωτική ημερίδα που θα διοργανώσει το ΙδΕΚ στις 11 Ιουλίου 2024 ή παρόμοιες εκδηλώσεις ή/και έχοντας μελετήσει σχετικά επίσημα έγγραφα. Σε διαφορετική περίπτωση, πριν την εγγραφή οι ενδιαφερόμενοι/ες θα πρέπει να επικοινωνήσουν με το Εθνικό Σημείο Επαφής για το ERC.
Η ατζέντα της εκδήλωσης είναι διαθέσιμη εδώ.
Για τη συμμετοχή είναι απαραίτητη η εγγραφή μέσω του ακόλουθου συνδέσμου. Σημειώνεται ότι ο αριθμός θέσεων είναι περιορισμένος και ενδέχεται να γίνει επιλογή των συμμετεχόντων. Η συμμετοχή είναι δωρεάν.
Το ERC ενθαρρύνει έρευνα της υψηλότερης ποιότητας στην Ευρώπη, παρέχοντας μακροχρόνια ανταγωνιστική χρηματοδότηση στη βάση αποκλειστικά της επιστημονικής αριστείας, στους πλέον άριστους επιστήμονες, προκειμένου να υλοποιήσουν πρωτοποριακά ερευνητικά έργα στην αιχμή της επιστήμης.
Για σχετικές πληροφορίες, οι ενδιαφερόμενοι μπορούν να επικοινωνούν με το αρμόδιο Εθνικό Σημείο Επαφής για το ERC (Κατερίνα Καρακασίδου Μάλλα, kkarakasidou@research.org.cy).

PANEL DISCUSSION «ΙΣΟΤΗΤΑ ΦΥΛΩΝ ΚΑΙ ΑΠΟΔΟΜΗΣΗ ΣΤΕΡΕΟΤΥΠΩΝ ΣΕ ΔΡΑΣΤΗΡΙΟΤΗΤΕΣ ΕΡΕΥΝΑΣ & ΚΑΙΝΟΤΟΜΙΑΣ»
2025-04-04 11:00 - 14:00
Βρείτε την αναλυτική Ατζέντα της εκδήλωσης εδώ.
